wannaphong/clean_thaiwikipedia huggingface dataset:
# หูทวนลม
หูทวนลม เป็นซิงเกิลของศักดิ์สิทธิ์ แท่งทอง ประพันธ์คำร้องและแต่งทำนองโดย กสิ นิพัฒน์ศิริผล และเรียบเรียงโดย NY-Q ออกจำหน่ายในวันที่ 19 มีนาคม พ.ศ. 2556 สังกัดครัวซอง ในเครือจีเอ็มเอ็ม แกรมมี่ เป็น 1 ของโปรเจกต์ Croissong Long Long Do เนื้อหาของเพลง หูทวนลม เป็นเหตุการณ์จริงที่เกิดจากประสบการณ์ของ­­คนรอบตัวเขาความหมายก็ตรงตัวเลย ถ้าจะเปรียบก็คงจะเหมือนคนที่ตายแล้วแต่ไม่รู้ตัว

การตอบรับ
เพลง หูทวนลม ได้อันดับสูงสุด 6 จากการจัดอันดับของ เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 11 สิงหาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต
ชาร์ต (พ.ศ. 2556)อันดับสูงสุด95.5 เอฟเอ็ม เวอร์จิ้นฮิตซ์ ชาร์ตท็อป 40Virgin HitZ Chart , HitZ 40 Bangkok อันดับเพลงฮิต ณ วันอาทิตย์ที่ 11 สิงหาคม 2556 จากคลื่นวิทยุ 95.5 Virgin HitZ6 จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100100 อันดับ เพลงไทยที่เพราะและฮิตที่สุด จาก GMM Grammy สัปดาห์ล่าสุด [Hot New Official Charts Gmember Chart Top 100 ประจำวันที่ 07 - 13 กรกฎาคม 2013] 88
ชาร์ต (พ.ศ. 2557)อันดับสูงสุดอีเอฟเอ็ม ชาร์ต 94 ท็อป แอรเพลย์ใหม่เพลงที่เพราะและฮิตที่สุดจากคลื่นโดนใจวัยรุ่น อีเอฟเอ็ม [Hot New Chart [EFM 94] เพลงฮิต 94 เพลง ประจำวันที่ 25 มกราคม 2557]78
# เทศบาลเมืองชัยนาท
ชัยนาท เป็นเทศบาลเมืองแห่งหนึ่งในจังหวัดชัยนาท เป็นศูนย์กลางของจังหวัด มีพื้นที่ครอบคลุมตำบลในเมืองทั้งตำบล และบางส่วนของตำบลบ้านกล้วย ตำบลท่าชัย และตำบลเขาท่าพระในอำเภอเมืองชัยนาท มีประชากรในปี พ.ศ. 2560 จำนวน 12,225 คนรายงานสถิติจำนวนประชากรและบ้าน ประจำปี พ.ศ. 2560 ท้องถิ่นเทศบาลเมืองชัยนาท ระบบสถิติทางการทะเบียน กรมการปกครอง

 ที่ตั้ง 
เทศบาลเมืองชัยนาทตั้งอยู่บริเวณริมฝั่งซ้ายของแม่น้ำเจ้าพระยา บนเส้นรุ้งที่ 15 องศาเหนือ และเส้นแวงที่ 100 องศาตะวันออก สูงจากระดับน้ำทะเลปานกลาง 16.854 เมตร ห่างจากกรุงเทพมหานครประมาณ 195 กิโลเมตร มีพื้นที่ประมาณ 6.061 ตารางกิโลเมตร มีพื้นที่ครอบคลุมตำบลในเมืองทั้งตำบล และบางส่วนของตำบลบ้านกล้วย ตำบลท่าชัย และตำบลเขาท่าพระ มีถนนพหลโยธินตัดผ่านเมือง ซึ่งเป็นเส้นทางคมนาคมหลัก

 ประวัติ 
เทศบาลเมืองชัยนาทเดิมเป็นสุขาภิบาลในชื่อ ตำบลบ้านกล้วย ต่อมาได้มีพระราชกฤษฎีกาจัดตั้งเทศบาลเมืองชัยนาทเพื่อยกฐานะท้องที่ตำบลบ้านกล้วยเป็น เทศบาลเมืองชัยนาท เมื่อวันที่ 29 พฤศจิกายน พ.ศ. 2479พระราชกฤษฎีกาจัดตั้งเทศบาลเมืองชัยนาท จังหวัดชัยนาท พุทธศักราช 2479ราชกิจจานุเบกษา เล่มที่ 53 หน้า 815 วันที่ 29 พฤศจิกายน พ.ศ. 2479 ในสมัยพระยาพหลพลพยุหเสนาเป็นนายกรัฐมนตรี มีเนื้อที่เทศบาล 1.25 ตารางกิโลเมตร

ต่อมาในเขตเทศบาลได้มีประชาชนเข้ามาอยู่อาศัยและประกอบการค้าเป็นจำนวนมากขึ้น จึงได้มีพระราชกฤษฎีกาเปลี่ยนแปลงเขตเทศบาลเมืองชัยนาทเมื่อวันที่ 31 ธันวาคม พ.ศ. 2511พระราชกฤษฎีกาเปลี่ยนแปลงเขตเทศบาลเมืองชัยนาท ราชกิจจานุเบกษา เล่มที่ 85 ตอนที่ 121 วันที่ 31 ธันวาคม พ.ศ. 2511 ขยายเขตพื้นที่เป็น 6.061 ตารางกิโลเมตร ในสมัยจอมพลถนอม กิตติขจร เป็นนายกรัฐมนตรี
# เทศบาลเมืองปทุมธานี
เทศบาลเมืองปทุมธานี เป็นเทศบาลเมืองแห่งหนึ่งในจังหวัดปทุมธานี เป็นศูนย์กลางของจังหวัด มีพื้นที่ครอบคลุมตำบลบางปรอกทั้งตำบลในอำเภอเมืองปทุมธานี มีประชากรในปี พ.ศ. 2562 จำนวน 23,528 คน

 การจัดตั้งเทศบาล 
เทศบาลเมืองปทุมธานีตั้งอยู่ในอำเภอเมืองปทุมธานี จังหวัดปทุมธานี จัดตั้งขึ้นตามพระราชกฤษฎีกาจัดตั้งเทศบาลเมืองปทุมธานี ลงวันที่ 28 พฤศจิกายน พ.ศ. 2479 พระราชกฤษฏีกา จัดตั้งเทศบาลเมืองปทุมธานี จังหวัดปทุมธานี พุทธศักราช 2479 มีพื้นที่ 1.7 ตารางกิโลเมตร และได้มีการขยายเขตเทศบาลตามพระราชกฤษฎีกาเปลี่ยนแปลงเขตเทศบาลเมืองปทุมธานี ลงวันที่ 12 มีนาคม พ.ศ. 2524 โดยมีพื้นที่ทั้งสิ้น 7.1 ตารางกิโลเมตร ห่างจากกรุงเทพมหานครประมาณ 30 กิโลเมตร และห่างจากศาลากลางจังหวัดปทุมธานีประมาณ 1 กิโลเมตร
# สตาร์เกต (ทีมโปรดิวเซอร์)
สตาร์เกต  เป็นทีมโปรดิวเซอร์เพลง และทีมประพันธ์เพลงชาวนอร์เวย์ ประกอบด้วย Tor Erik Hermansen (เกิด 14 ตุลาคม 1972) และ Mikkel Storleer (เกิดปี 1972) มีต้นกำเนิดในนครนิวยอร์ก แนวเพลงของทีมประกอบด้วย R&B, pop, dance-pop, Europop และhip hop สตาร์เกตก่อตั้งขึ้นในทรอนด์เฮม ,ประเทศนอร์เวย์

 ผลงาน 
 สิบอันดับของซิงเกิล 
 1991: "Summer of love" "Cool New Sound" 
 1999: "S Club Party"  (S Club 7)
 1999: "Always Come Back to Your Love"  (Samantha Mumba)
 1999: "Two in a Million"  (S Club 7)
 2000: "Day & Night"  (Billie Piper)
 2000: "Mama - Who Da Man?"  (Richard Blackwood)
 2000: "Sweet Love 2K"  (Fierce)
 2000: "The Way to Your Love"  (Hear'Say)
 2001: "One Night Stand"  (Mis-Teeq)
 2001: "All Rise"  (Blue)
 2002: "Sorry Seems to Be the Hardest Word"  (Blue featuring Elton John)
 2002: "The Last Goodbye"  (Atomic Kitten)
 2003: "Scandalous"  (Mis-Teeq)
 2003: "Real Things"  (Javine)
 2004: "Love You Like Mad"  (VS)
 2004: "Eyes on You"  (Jay Sean)
 2004: "Stolen"  (Jay Sean)
 2006: "Sexy Love"  (Ne-Yo)
 2006: "So Sick"  (Ne-Yo)
 2006: "Unfaithful"  (Rihanna)
 2006: "Irreplaceable"  (Beyoncé)
 2007: "Beautiful Liar"  (Beyoncé & Shakira)
 2007: "Because of You"  (Ne-Yo)
 2007: "Hate That I Love You"  (Rihanna featuring Ne-Yo)
 2007: "Don't Stop the Music"  (Rihanna)
 2007: "Tattoo"  (Jordin Sparks)
 2007: "With You"  (Chris Brown)
 2008: "Take a Bow"  (Rihanna)
 2008: "Closer"  (Ne-Yo)
 2008: "Mad"  (Ne-Yo)
 2009: "Broken-Hearted Girl"  (Beyoncé)
 2009: "Come Back to Me"  (Utada) 
 2010: "Rude Boy"  (Rihanna)
 2010: "Beautiful Monster"  (Ne-Yo)
 2010: "Happiness"  (Alexis Jordan)
 2010: "Only Girl (In the World)"  (Rihanna)
 2010: "What's My Name?"  (Rihanna featuring Drake)
 2010: "Firework"  (Katy Perry)
 2011: "Black and Yellow"  (Wiz Khalifa)
 2011: "S&M"  (Rihanna)
 2011: "Good Girl"  (Alexis Jordan)
 2011: "I'm Into You"  (Jennifer Lopez featuring Lil Wayne)
 2012: "R.I.P."  (Rita Ora featuring Tinie Tempah)
 2012: "Let Me Love You (Until You Learn to Love Yourself)"  (Ne-Yo)
 2012: "Diamonds"  (Rihanna)
 2013: "Come & Get It"  (Selena Gomez)
 2013: "The Fox"  (Ylvis)
 2014: "Black Widow"  (Iggy Azalea featuring Rita Ora)
# มันตราไดอารี่
รายการ มันตราไดอารี่  เป็นรายการวาไรตี้ทอล์คโชว์นำเสนอเรื่องราวสร้างสุข พร้อมด้วยเคล็ดลับง่าย ๆ ที่สามารถนำไปใช้ได้ในชีวิตประจำวัน ปัจจุบันดำเนินรายการโดยพิธีกรที่เป็นตัวแทนไลฟ์สไตล์ผู้หญิง พญ.อังศ์วรา ธีระตันติกานนท์ (หมอเอิง), ออกอากาศทุกวันพุธ เวลา 15.45 น.-16.15 น. ทาง อมรินทร์ทีวี

 พิธีกร 

 พิธีกรหลักในปัจจุบัน 
 พญ. อังศ์วรา ธีระตันติกานนท์ (หมอเอิง)

 พิธีกรสมทบ 
 ทศพร ศรีตุลา (หมอช้าง)

 อดีตพิธีกรหลัก 
 ดร. อริสรา กำธรเจริญ (ดร.หมวย)
 นาเดีย โสณกุล
 อนัญญา ธุระงาน (น้ำหวาน)
 ศิริขวัญ ชินโชติ (ขวัญ)

 อดีตพิธีกรประจำช่วง (กูรูในด้านต่าง ๆ) 
 ณัฐพงศ์ หน่อชูเวช (เชฟฟาง) (กูรูด้านการทำอาหาร ประจำช่วง Healthy Meal Happy Me) 
 ธันย์ชนก ฤทธินาคา (เบเบ้) (กูรูด้านการออกกำลังกาย ประจำช่วง Healthy Life)
 ฉัตรชัย เพียงอภิชาติ (น้องฉัตร) (กูรูด้านความสวยความงามบนใบหน้า และผู้เชี่ยวชาญด้านการแต่งหน้า ประจำช่วง Beauty Addict)

 ช่วงต่าง ๆ ของรายการ 
 Mantra Story หมอเอิง จะพาไปพูดคุยกับแขกรับเชิญถึงเรื่องราวความสุขในแบบฉบับของตนเอง พร้อมเรื่องราวการสร้างแรงบันดาลใจและแง่คิดดี ๆ ในการใช้ชีวิต
 SOVLE IT (ไขข้อข้องใจกับหมอเอิง) หมอเอิงจะชวนพูดคุยและตอบคำถามในประเด็นที่น่าสนใจโดยเฉพาะเรื่องราวของสุขภาพ
 SOVLE IT BY SOVLE คือ ช่วงสั้น ๆ ที่ต่อจากช่วง SOVLE IT (ไขข้อข้องใจกับหมอเอิง) ซึ่งเป็นช่วงสั้น ๆ ที่จะบอกทริคเล็ก ๆ น้อย ๆ เกี่ยวกับการดูแลเส้นผมบนหนังศีรษะ 
(ซึ่งทั้ง 2 ช่วงนี้สนับสนุนโดย ผลิตภัณฑ์ดูแลเส้นผม SOVLE)
Mantra Guru หมอช้าง ทศพร ศรีตุลา ผู้รอบรู้ด้านศาสตร์แห่งดวงดาวและฮวงจุ้ยจะมาให้คำแนะนำเกี่ยวกับเรื่องราวอันเป็นมงคลกับชีวิต

อนึ่ง บางสัปดาห์ หมอเอิงจะพาไปเที่ยวในสถานที่ท่องเที่ยวที่น่าสนใจ รวมถึงพาชิมของอร่อยในย่านนั้น
# แผลที่ไม่มีวันหาย
"แผลที่ไม่มีวันหาย" เป็นซิงเกิลของเยสเซอร์เดส์ ในปี พ.ศ. 2555 ประพันธ์เนื้อร้องโดย ฟองเบียร์ แต่งทำนองและเรียบเรียงโดย ธีระปริญญ์ รัตนบุตร ออกจำหน่ายในวันที่ 15 ตุลาคม พ.ศ. 2555 สังกัดค่ายวีเรคคอร์ดส ในเครือจีเอ็มเอ็ม แกรมมี่ ส่วนมิวสิกวิดีโอเพลงนี้เผยแพร่ในวันที่ 15 พฤศจิกายน พ.ศ. 2555

 การตอบรับ 
เพลง "แผลที่ไม่มีวันหาย" ติดอันดับสูงสุดที่ 32 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 23 ธันวาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
 ชาร์ต 
ชาร์ต (พ.ศ. 2555)อันดับสูงสุด 95.5 เอฟเอ็ม เวอร์จิ้นฮิตซ์ ชาร์ตท็อป 4095.5 FM Virgin Hitz CHART TOP 40 วันอาทิตย์ที่ 23 ธันวาคม 2555 32
# ฌอร์ดี มาซิป
ฌอร์ดี มาซิป โลเปซ (เกิดวันที่ 3 มกราคม ค.ศ. 1989) เป็นนักฟุตบอลอาชีพชาวสเปน ปัจจุบันลงเล่นในตำแหน่งผู้รักษาประตูให้กับเรอัลบายาโดลิด สโมสรในลาลิกา

 ระดับสโมสร 
มาซิปเกิดในซาบาเด็ลย์ จังหวัดบาร์เซโลนา แคว้นกาตาลุญญา เขาย้ายมายัง ลามาซิอา ของสโมสรฟุตบอลบาร์เซโลนาในปี พ.ศ. 2547 ด้วยอายุ 15 ปี เขาลงเล่นเป็นตัวจริงครั้งแรกในฤดูกาล 2008–09 ซึ่งเล่นให้กับอูเอ บิลาฌูอิกา (UE Vilajuïga) ซึ่งเป็นสโมสรในแคว้นกาตาลุญญาที่เล่นในดิวิชันที่ 4 ด้วยสัญญายืมตัว

หลังจากนั้น มาซิปก็ย้ายกับมาอยู่กับสโมสรฟุตบอลบาร์เซโลนา เบ ทำให้เขาเป็นผู้รักษาประตูตัวเลือกที่ 3 ระหว่างในปีแรก

ในฤดูกาล 2014–15 เขาถูกดึงตัวขึ้นมาเล่นกับชุดใหญ่ ได้รับเสื้อหมายเลข 25 และเป็นผู้รักษาประตูตัวเลือกที่สาม หลังเกลาดีโอ บราโบ และมาร์ค-อันเดร เทอร์ ชเตเกิน ในวันที่ 16 ธันวาคม พ.ศ. 2557 เขาก็ได้ลงเล่นในฐานะตัวจริงครั้งแรกในโกปาเดลเรย์รอบ 32 ทีม เลกที่สอง ซึ่งพบกับเอสเด อูเอสกา และในนัดนั้นบาร์เซโลนาก็ชนะไป 8-1 ที่กัมนอว์http://www.fcbarcelona.com/football/first-team/detail/article/masip-makes-official-first-team-debut
# วันโบอองจอ
วันโบอองจอ  เป็นวันสำคัญวันหนึ่งในพม่า ตรงกับวันที่ 20 ธันวาคม เพื่อระลึกถึงเหตุการณ์ในวันที่ 20 ธันวาคม พ.ศ. 2471 โบอองจอถูกตำรวจชาวอินเดียของรัฐบาลอังกฤษยิงเสียชีวิต ระหว่างการประท้วงนัดหยุดเรียนครั้งที่ 3 ของนักศึกษามหาวิทยาลัยย่างกุ้ง เขากลายเป็นผู้นำนักศึกษาคนแรกที่เสียชีวิตในการต่อสู้เพื่อเอกราชของพม่า 

ในเดือนธันวาคม พ.ศ. 2471 คนงานในบ่อน้ำมันเชาะและเยนานจองของบริษัทน้ำมันพม่าได้นัดหยุดงานและเดินขบวนเข้ามาในย่างกุ้ง เมื่อคนงานมาถึง นักศึกษามหาวิทยาลัยย่างกุ้งได้เริ่มการประท้วงต่อต้านการปกครองระบอบอาณานิคม ฝ่ายรัฐบาลได้ส่งตำรวจมาควบคุมสถานการณ์ การปราบปรามของตำรวจทำให้มีนักศึกษาหลายคนได้รับบาดเจ็บ และอองจอได้เสียชีวิตในเวลาต่อมา
# สมิท ดุน
สมิท ดุน (General Smith Dun) เป็นผู้บัญชาการกองทัพพม่าระหว่าง 4 มกราคม พ.ศ. 2491 -  1 กุมภาพันธ์ พ.ศ. 2492 เกิดเมื่อ 11 พฤศจิกายน  พ.ศ. 2449 เสียชีวิตเมื่อ พ.ศ. 2522

ดุนสมัครเข้าร่วมกองทัพอินเดียเมื่อ 8 พฤศจิกายน พ.ศ. 2467 โดยสังกัดกองพลไรเฟิลพม่าและได้ปฏิบัติการในพม่าระหว่างเหตุการณ์กบฏ พ.ศ. 2473 – 2475 เขาได้รับเลือกให้เข้าศึกษาในสถาบันวิชาการทหารอินเดียและได้เกียรตินิยมอันดับ 1 ต่อมา ได้รับราชการในกองพลปัญจาบได้เป็น ร้อยโทเมื่อ พ.ศ. 2479 และได้เข้าร่วมในการสู้รบในเขตชายแดนตะวันตกเฉียงเหนือระหว่าง พ.ศ. 2479 – 2480 เขาเป็นทหารในพม่าระหว่างที่ญี่ปุ่นรุกรานเมื่อ พ.ศ. 2484

เพื่อสร้างความเชื่อมั่นในการรวมตัวเป็นสหภาพพม่า ที่ต้องการรวมชนกลุ่มน้อยทุกกลุ่มให้เข้ามารวมกัน ดุนซึ่งเป็นชาวกะเหรี่ยงได้เป็นผู้บัญชาการทหารในพม่า หลังจากที่พม่าได้รับเอกราชจากอังกฤษ อย่างไรก็ตาม ใน พ.ศ. 2492 ชาวกะเหรี่ยงได้ทำสงครามเรียกร้องเอกราชจากพม่า ดุนจึงถูกปลดออก
หมวดหมู่:ชาวพม่าเชื้อสายกะเหรี่ยง
หมวดหมู่:ทหารชาวพม่า
# วีระพล จิตสัมฤทธิ์
วีระพล จิตสัมฤทธิ์ (เกิด 23 กันยายน พ.ศ. 2507) เป็นสมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย และอดีตรองนายกองค์การบริหารส่วนจังหวัดศรีสะเกษ

 ประวัติ 
วีระพล เกิดเมื่อวันที่ 23 กันยายน พ.ศ. 2507 ที่ตำบลซำ อำเภอเมืองศรีสะเกษ จังหวัดศรีสะเกษ สำเร็จการศึกษาระดับ บริหารธุรกิจบัณฑิต จากมหาวิทยาลัยรามคำแหง

 งานการเมือง 
วีระพล เข้าสู่การเมืองโดยการเป็นสมาชิกสภาองค์การบริหารส่วนจังหวัดศรีสะเกษ 3 สมัย ต่อมาเป็นประธานสภาองค์การบริหารส่วนจังหวัดศรีสะเกษ และเป็นรองนายกองค์การบริหารส่วนจังหวัดศรีสะเกษ ตามลำดับ ต่อมาในปี พ.ศ. 2548 ได้ลงสมัครรับเลือกตั้งเป็นสมาชิกสภาผู้แทนราษฎรจังหวัดศรีสะเกษ สังกัดพรรคชาติไทย ได้รับเลือกตั้งเป็นสมัยแรก ต่อมาในปี พ.ศ. 2550 ได้ลงสมัครในสังกัดพรรคพลังประชาชน ได้รับเลือกตั้งเป็นสมัยที่ 2 ต่อมาพรรคพลังประชาชน ถูกยุบพรรคเขาจึงย้ายไปสังกัดพรรคเพื่อไทย ในปี พ.ศ. 2554 ลงสมัครในสังกัดพรรคเพื่อไทย ได้รับเลือกเป็นสมัยที่ 3 ในปี พ.ศ. 2562 ลงสมัครในสังกัดพรรคเพื่อไทย เช่นเดิม ได้รับเลือกเป็นสมัยที่ 4 และในปี พ.ศ. 2566 ลงสสัครในสังกัดพรรคเพื่อไทย เช่นเดิม และได้รับเลือกเป็นสมัยที่ 5

 สมาชิกสภาผู้แทนราษฎร 
วีระพล จิตสัมฤทธิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดศรีสะเกษ สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดศรีสะเกษ สังกัดพรรคพลังประชาชน → พรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดศรีสะเกษ สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดศรีสะเกษ สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดศรีสะเกษ สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๖, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ , เล่ม ๑๓๐ ตอนที่ ๓๐ ข หน้า ๑๓, ๖ ธันวาคม ๒๕๕๖
# สตาส์ (เพลงซิมพลีเรด)
"สตาส์"  เป็นซิงเกิลของวงซิมพลีเรด แต่งโดยมิค ฮัคนอลล์ อยู่ในอัลบั้มที่มีชื่อเดียวกัน ในปี ค.ศ. 1991 ซิงเกิลนี้ขึ้นสู่อันดับที่ 8 ของชาร์ตซิงเกิลแห่งสหราชอาณาจักร และอยู่ในอันดับที่ 44 ของบิลบอร์ด ฮอต 100
# ยูทูมีอาร์เอฟรีทิง
"ยูทูมีอาร์เอฟรีทิง"  เป็นซิงเกิลของวงดนตรีโซลจากอังกฤษ เดอะเรียลทิง แต่งโดยเคน โกลด์ และไมเคิล เดนน์ อยู่ในอัลบั้มแรก เรียลทิง ซิงเกิลนี้เป็นซิงเกิลเดียวของวงที่ขึ้นสู่อันดับหนึ่งของ UK Singles Chart นานกว่าสามสัปดาห์ และอยู่ในอันดับที่ยี่สิบแปดและหกสิบสี่ของชาร์ตบิลบอร์ด อาร์แอนด์บี และบิลบอร์ดฮอต 100 ตามลำดับPressparty: THE REAL THING UK TOUR 2013
# แมตทิว เซลต์
แมททิว เซลต์  เป็นนักสนุกเกอร์อาชีพชาวอังกฤษจากย่านรอมฟอร์ด ตอนนี้อยู่ในแอเดอร์สโตนและซ้อมที่แอเทกสนุกเกอร์คลับ (Atack Snooker Club) ในเมืองนันอีตัน เขาผ่านเข้ามาเล่นสายอาชีพหลังจากจบที่อันดับเจ็ดในรายการพอนทินส์อินเตอร์เนชันแนลโอเพนซีรีส์ (PIOS) ในฤดูกาล 2006/2007 เขามีเพื่อนและคู่ซ้อมคือ นีล โรเบิร์ตสัน และ รอนนี โอซุลลิแวน
# มาร์ติน กูลด์
มาร์ติน กูลด์  เป็นนักสนุกเกอร์อาชีพชาวอังกฤษจากย่านพินเนอร์ ลอนดอน เขาซ้อมที่ไรลีส์วอตฟอร์ดพูลแอนด์สนุกเกอร์คลับ (Rileys Watford Pool and Snooker Club)
# ปาฏัน
ปาฏัน (Pātan) หรือ ยละ (Yala) หรือชื่ออย่างเป็นทางการว่า มหานครลลิตปุร  เป็นหนึ่งในเมืองหลักของประเทศเนปาล ตั้งอยู่ทางตอนกลางค่อนไปทางใต้ของหุบเขากาฐมาณฑุ ปาฏันถือเป็นนครที่รุ่มรวยด้วยมรดกด้วยศิลปะและวัฒนธรรมเป็นที่สุด 

จากการสำรวจสำมะโนครัวประชากรเมื่อปี พ.ศ. 2554 ปาฏันมีประชากรทั้งหมด 226,728 คน จาก 54,748 ครัวเรือน และเป็นเมืองหนึ่งที่มีชาวเนวารตั้งถิ่นฐานอยู่ Pages 92–97.

ด้วยความที่ปาฏันมีประชากรหนาแน่นการเดินจึงเป็นการเดินทางที่สะดวกที่สุด แม้ปาฏันจะมีถนนวงแหวนรอบหุบเขากาฐมาณฑุและถนนที่เชื่อมต่อกับเมืองหลวงกาฐมาณฑุเพียงข้ามแม่น้ำพาคมตี แต่ก็ประสบปัญหาจราจรติดขัด ปัจจุบันได้มีความพยายามที่จะขยายถนนเพื่อความเหมาะสมกับการขยายตัวของการคมนาคมในปัจจุบัน ส่วนท่าอากาศยานนานาชาติตริภูวันอยู่ห่างจากเมืองปาฏันออกไป 7 กิโลเมตร

เมืองปาฏันมีศาสนสถานและโบราณสถานที่สนใจจำนวนมาก เช่น จัตุรัสปาฏันดูร์บาร์, ปาฏันโธขา, รัตนาคารมหาวิหาร (ที่ประทับของกุมารีแห่งปาฏัน) หรือวัดมหาพุทธะ เป็นต้น
# ราดากัสต์
ราดากัสต์ พ่อมดสีน้ำตาล คือตัวละครในจินตนิยายของเจ. อาร์. อาร์. โทลคีนที่เกี่ยวกับมิดเดิลเอิร์ธ เขาคือหนึ่งในบรรดาอิสทาริ หรือรู้จักกันในนาม "พ่อมด" ซึ่งเป็นผู้ที่ถูกส่งลงมาโดยเทพวาลา เพื่อมาช่วยเหลือเหล่าเอลฟ์และผองมนุษย์ในมิดเดิลเอิร์ธ ในการต่อกรกับเจ้าแห่งความมืดเซารอน ราดากัสต์ปรากฏในนิยายเดอะลอร์ดออฟเดอะริงส์และเกร็ดตำนานที่จารมิจบ และยังถูกกล่าวถึงในนิยายเดอะฮอบบิทและตำนานแห่งซิลมาริลอีกด้วย

ประวัติ
ในเกร็ดตำนานที่จารมิจบอธิบายราดากัสต์ว่าเหมือนกับพ่อมดคนอื่นๆ เดินทางมาจากวาลินอร์ประมาณปี 1000 ของยุคที่สามในมิดเดิลเอิร์ธ และยังเป็นหนึ่งในเหล่าเทพไมอา ชื่อจริงๆของเขาคือ ไอเวนดิล มีความหมายว่า "ผู้รักในวิหค" ในภาษาเควนยาของโทลคีน
# ภักตปุระ
ภักตปุระ (bhaktapur) หรือ ภาทคเอา (bhādgāũ) หรือ ขวปะ (Khvapa) เป็นเทศบาลหนึ่งในอำเภอภักตปุร จังหวัดหมายเลข 3 ประเทศเนปาล ตั้งอยู่ทางตะวันออกของหุบเขากาฐมาณฑุ ถือเป็นเมืองที่มีประวัติความเป็นมายาวนานแห่งหนึ่ง ห่างจากกรุงกาฐมาณฑุ เมืองหลวงของประเทศ 13 กิโลเมตร

ในอดีตภักตปุระเป็นหนึ่งในสามอาณาจักรของชาวเนวารแห่งหุบเขากาฐมาณฑุ ปัจจุบันเป็นเมืองใหญ่อันดับที่สามของหุบเขารองจากกาฐมาณฑุ กับลลิตปุร และเป็นเมืองหนึ่งที่มีชาวเนวารอาศัยอยู่เป็นส่วนใหญ่ Pages 92–97.

เมืองนี้เป็นที่ตั้งของจัตุรัสภักตปุรดูร์บาร์  ซึ่งจัตุรัสดังกล่าวเป็นฉากถ่ายทำภาพยนตร์เรื่อง Little Buddha นำแสดงโดยเคอานู รีฟส์
# แม่น้ำพาคมตี
แม่น้ำพาคมตี [พาก-มะ-ตี]  เป็นแม่น้ำสายหนึ่งของประเทศเนปาลไหลผ่านหุบเขากาฐมาณฑุ คั่นกรุงกาฐมาณฑุกับเมืองลลิตปุระจากกัน แม่น้ำพาคมตีเป็นแม่น้ำศักดิ์สิทธิ์ของชาวฮินดูและพุทธ มีศาสนสถานของศาสนาฮินดูตั้งอยู่เรียงรายริมสายน้ำนี้ อาทิ วัดปศุปตินาถDavis, John A. (1977) "Water Quality Standards for the Bagmati River," Journal: Water Pollution Control Federation 49(2):  pp. 227-234, page 227 ก่อนที่จะไหลลงไปทางตอนใต้รวมเข้ากับแม่น้ำลขันเทอีในรัฐพิหาร ประเทศอินเดีย

แต่ในปัจจุบันแม่น้ำพาคมตีประสบกับปัญหามลภาวะในน้ำยาวนานอันเนื่องมาจากการทิ้งขยะลงสู่แม่น้ำโดยเฉพาะในกาฐมาณฑุDavis, John A. (1977) "Water Quality Standards for the Bagmati River" Journal: Water Pollution Control Federation 49(2):  pp. 227-234, page page 229 และตามหัวเมืองอื่น ๆ ที่แม่น้ำไหลผ่านKannel, Prakash Raj et al. (10 April 2007) "Application of automated QUAL2Kw for water quality modeling and management in the Bagmati River, Nepal" Ecological Modelling 202(3-4): pp. 503-517, page 509,  

 ประวัติ 
แม่น้ำพาคมตี ถือเป็นแหล่งอารยธรรมของเนปาลก่อนพัฒนาเป็นเมือง แม่น้ำสายนี้ปรากฏในพระวินัยปิฎกและนันทพัคคะว่า "วัคคุมุทา"  ปรากฏในบาทสุตตันตะของมัชฌิมนิกายว่า "พาหุมติ" [พา-หุ-มะ-ติ]  และปรากฏในจารึกปี ค.ศ. 477 เรียกว่า "พาควตี ปารปรเทเศ" Article: नेपाली वास्तु र वास्तुग्रन्थको संक्षिप्त परिचय, Author: Tarananda Mishra
# เทศบาลเมืองกาญจนบุรี
กาญจนบุรี เป็นเทศบาลเมืองแห่งหนึ่งในอำเภอเมืองกาญจนบุรี จังหวัดกาญจนบุรี ตั้งอยู่บริเวณต้นแม่น้ำแม่กลอง จุดบรรจบของแม่น้ำแควใหญ่และแม่น้ำแควน้อย เป็นองค์กรปกครองส่วนท้องถิ่นที่ตั้งศาลากลางจังหวัดกาญจนบุรี เมืองกาญจนบุรีมีระยะทางห่างจากกรุงเทพมหานครประมาณ 129 กิโลเมตร มีประชากรในปี พ.ศ. 2560 จำนวน 29,420 คนรายงานสถิติจำนวนประชากรและบ้าน ประจำปี พ.ศ. 2560 ท้องถิ่นเทศบาลเมืองกาญจนบุรี ระบบสถิติทางการทะเบียน กรมการปกครอง มีพื้นที่ครอบคลุมหลายตำบลในอำเภอเมืองกาญจนบุรี ได้แก่ ตำบลบ้านเหนือทั้งตำบล ตำบลบ้านใต้ทั้งตำบล บางส่วนของตำบลปากแพรก และบางส่วนของตำบลท่ามะขาม รวมถึงบางส่วนของตำบลท่าล้อในอำเภอท่าม่วง

 ประวัติ 
ในสมัยอยุธยา จนกระทั่งถึงสมัยกรุงธนบุรีและรัตนโกสินทร์ เมืองกาญจนบุรีมีฐานะเป็นเมืองหน้าด่านสำคัญในการทำสงครามระหว่างกองทัพไทยกับพม่า โดยตัวเมืองเดิมตั้งอยู่ที่ตำบลลาดหญ้า (บริเวณเขาชนไก่ในปัจจุบัน) ภายหลังจนถึง พ.ศ. 2374 รัชสมัยพระบาทสมเด็จพระนั่งเกล้าเจ้าอยู่หัว รัชกาลที่ 3 ได้ย้ายตัวเมืองไปทางตะวันออกเฉียงใต้ประมาณ 16 กิโลเมตร ไปตั้งที่จุดบรรจบของแม่น้ำแควใหญ่และแม่น้ำแควน้อย ซึ่งเป็นที่ตั้งของเมืองกาญจนบุรีในปัจจุบัน

เมื่อวันที่ 25 มีนาคม พ.ศ. 2478 ได้มีพระราชกฤษฎีกากำหนดให้ท้องที่ตำบลบ้านเหนือและตำบลบ้านใต้ ซึ่งมีเนื้อที่ประมาณ 2.08 ตารางกิโลเมตร เป็นเทศบาลเมืองกาญจนบุรี โดยมีขุนหิรัญประศาสน์เป็นนายกเทศมนตรีคนแรก ต่อมาในปี พ.ศ. 2517 มีพระราชกฤษฎีกาเปลี่ยนแปลงเขตเทศบาลเมืองกาญจนบุรี ทำให้เนื้อที่เพิ่มขึ้นเป็น 9.16 ตารางกิโลเมตร

 ภาพ
# เลดี้ส์ มาเฟีย
เลดี้ส์ มาเฟีย (อังกฤษ: Ladies Mafia) ประกอบสมาชิก Joyce & Pribpree (จ๊อยซ์ และ พริบพรี) ดูโอหน้าใส Life Style วัยมาพร้อมกับวงแบบ Primitive มีรูปแบบ และ Style ดนตรีที่เป็นเฉพาะตัว มีบรรยากาศของความเป็นธรรมชาติได้อย่างสอดคล้องและลงตัวได้อย่างแท้จริง แตกต่างจากวง Pop ทั่วไป ด้วยการผสมผสานเครื่องดนตรี Primitive 3-4 ชิ้นให้เสียงกังวาล ลึก และ ใส จึงทำให้ความรู้สึกถึงความสุข และการผ่อนคลายอย่างประหลาด 2 สาวศิลปินน้องใหม่ที่มีงานแบบ กึ่ง อินดี้ มีเพลงไพเราะ อารมณ์สดชื่น น่ารัก ชวนฝัน ทำให้เคลิบเคลิ้มและแอบ Sexy เล็กๆ อย่างดูดี มี Style

 ประวัติ
เลดี้ส์ มาเฟีย (อังกฤษ: Ladies Mafia) หรือ "จ๊อยซ์-พริบพรี"(อรกัญญา ทองเปล่งศรี, เพชรพัณณี สัมภวคุปต์) สองสาวเพื่อนซี้จากโรงเรียนวัฒนาวิทยาลัย เป็นนักร้องดูโอ้ภายใต้สังกัด โซนี่ มิวสิค โดยก่อนหน้านี้เริ่มต้นเข้าสู่วงการโดยทั้งคู่เป็นนางแบบและนักร้องในสังกัด โดโจ ซิตี้ ในเครือ เบเกอรี่ มิวสิค ผ่านการถ่ายแบบหนังสือ katch magazine และเป็นนักร้องดูโอ้ภายใต้ชื่อวงสวูช (Swoosh) ในปี 2545 แต่ไม่ได้เปิดตัวอย่างเป็นทางการ เพราะทางค่ายเริ่มปิดตัวลง โดยมีเพลงที่ออกภายในวง Swoosh คือเพลง ชีวิตมีรสชาติ และเพลง 12 plus

ภายหลังได้มาเป็นศิลปินในสังกัด โซนี่ มิวสิค ออกอัลบั้ม 1 ชุดคือ "Ladies Mafia" โดยมีเพลงที่เป็นที่รู้จัก เช่น ขาดความอบอุ่น (Very Cold), เป็นบ้างไหม (Do U ?) และเพลงเหงาเหงา (L Song)

 สมาชิก
 จ๊อยส์ อรกัญญา ทองเปล่งศรี (วันเกิด: 5 เมษายน พ.ศ. 2527)
 พริบพรี เพชรพัณณี สัมภวคุปต์ (วันเกิด: พ.ศ. 2527)

 ผลงาน 
 ผลงานเพลง (ค่ายโดโจ ซิตี้) 
 ภายใต้ชื่อวง Swoosh (พ.ศ. 2545)
 เพลง ชีวิตมีรสชาติ
 เพลง แปลก..แปลก โฆษณา12 plus
 ผลงานเพลง (ค่ายโซนี่ มิวสิค) 
 อัลบั้ม Ladies Mafia สิงหาคม (พ.ศ. 2546)
 Good Morning (Interude)
 ขาดความอบอุ่น Very Cold
 Do U? เป็นไงบ้างไหม
 อาจจะดีกว่านี้นะ If
 เข้าข้างตัวเองนิดนึง
 Z-U-Z-ME มีฉันต้องมีเธอ
 ฉันมีอะไรจะบอก I've something to tell u,come closer
 L Song เพลงเหงาเหงา
 Up2U ก็แล้วแต่
 0.10am เที่ยงคืนแล้ว
 bed time (interude)
 in my place สิ่งที่ฉันทำ

 เพลงอื่นๆ 
 เพลง วันเกิด (a day) ศิลปิน สครับบ์ (Ladies Mafia ร่วมร้อง)
# เทศบาลเมืองกระบี่
กระบี่ เป็นเทศบาลเมืองแห่งหนึ่งในจังหวัดกระบี่ เป็นศูนย์กลางของจังหวัด ตั้งอยู่ที่ปากแม่น้ำกระบี่ ซึ่งไหลออกสู่อ่าวพังงา เมืองกระบี่มีประชากรในปี พ.ศ. 2561 จำนวน 32,350 คน มีพื้นที่ครอบคลุมตำบลต่าง ๆ ในอำเภอเมืองกระบี่ ได้แก่ ตำบลปากน้ำทั้งตำบล และตำบลกระบี่ใหญ่ทั้งตำบล และแบ่งหน่วยการปกครองย่อยเป็นชุมชนทั้งหมด 10 ชุมชน

 ประวัติ 
เทศบาลเมืองกระบี่ได้รับการจัดตั้งขึ้นตามประกาศในราชกิจจานุเบกษา เล่ม 53 หน้า 802 เมื่อวันที่ 29 พฤศจิกายน พ.ศ. 2479 โดยการยกฐานะท้องที่ตำบลปากน้ำเป็นเทศบาลเมืองกระบี่ มีพื้นที่ 2.65 ตารางกิโลเมตร ต่อมาในได้ทำการขยายเขตเทศบาลเมืองกระบี่ ในวันที่ 1 ธันวาคม พ.ศ. 2509 ตามประกาศในราชกิจจานุเบกษา เล่มที่ 83 หน้า 109 โดยครอบคลุมพื้นที่ในตำบลปากน้ำ และตำบลกระบี่ใหญ่ รวมพื้นที่ทั้งหมด 19 ตารางกิโลเมตรสภาพทั่วไป และข้อมูลพื้นฐานของเทศบาลเมืองกระบี่

 อาณาเขต 
เขตเทศบาลเมืองกระบี่มีอาณาเขตติดต่อหน่วยการปกครองต่าง ๆ ดังนี้
 ทิศเหนือ ติดต่อกับหมู่ที่ 1 ตำบลกระบี่น้อย และหมู่ที่ 8 ตำบลทับปริก
 ทิศใต้ ติดต่อกับหมู่ที่ 7 ตำบลไสไทย อำเภอเมืองกระบี่
 ทิศตะวันออก ติดต่อกับแม่น้ำกระบี่
 ทิศตะวันตก ติดต่อกับหมู่ที่ 3 ตำบลไสไทย อำเภอเมืองกระบี่

 ภูมิอากาศ 
ตัวเมืองกระบี่ตั้งอยู่ริมชายฝั่งทะเลอันดามันเช่นเดียวกับจังหวัดภูเก็ต มีภูมิอากาศแบบมรสุมเขตร้อน และมีฤดูฝนยาวถึง 10 เดือนในระหว่างเดือนมีนาคมถึงธันวาคม โดยในช่วงมรสุมจะมีฝนตกหนักเป็นเวลาหลายวัน อุณหภูมิสูงสุดเท่าที่มีการบันทึกอยู่ที่  ในวันที่ 26 มีนาคม พ.ศ. 2541 อุณหภูมิต่ำสุดเท่าที่มีการบันทึกอยู่ที่  ในวันที่ 11 มกราคม พ.ศ. 2552
# อำนาจอธิปไตยของปวงชน
อำนาจอธิปไตยของปวงชน  เป็นหลักการที่ว่า รัฐและรัฐบาลก่อตั้งขึ้นและดำรงอยู่ด้วยความยินยอมของประชาชนในรัฐ ผู้ซึ่งเป็นบ่อเกิดของอำนาจทั้งปวงในทางการเมือง เบนจามิน แฟรงคลิน ปรัชญาเมธีชาวอเมริกัน เขียนถึงแนวคิดของหลักการนี้ไว่ว่า "ในรัฐบาลเสรีนิยม ผู้ปกครองคือผู้รับใช้ และประชาชนเป็นนายของผู้ปกครองและเป็นผู้ทรงอำนาจสูงสุด"

 อรรถาธิบาย 
ในศตวรรษที่ 17 ที่มาของอำนาจอธิปไตยยังต้องอ้างอิงจากพระผู้เป็นเจ้าตามอิทธิพลของแนวคิดเทวสิทธิ์ (divine rights) แต่เมื่อแนวคิดทฤษฎีสัญญาประชาคมเริ่มเข้ามามีอิทธิพลในการอธิบายที่มาของอำนาจรัฐ และการกำเนิดรัฐจึงเริ่มทำให้แหล่งที่มาของอำนาจอธิปไตยได้เปลี่ยนแปลงไปจากเดิม คือ จากพระเป็นเจ้ามาเป็นมหาชน ผ่านข้อตกลงร่วมกันของคนในสังคม และสัญญาประชาคมนั่นเองที่ทำให้ประชาชนได้กลายมาเป็นองค์อธิปัตย์แทนที่พระเป็นเจ้าHinsley, F. H. (1986). Sovereignty. Cambridge: Cambridge University Press. โดยนักคิดคนสำคัญ เช่น โทมัส ฮอบส์, จอห์น ล็อก และฌ็อง-ฌัก รูโซ

โดยนักคิดในสำนักทฤษฎีสัญญาประชาคมที่ได้รับการกล่าวขาน และอ้างอิงมากที่สุดถึงแนวคิดที่เกี่ยวกับเรื่องอำนาจอธิปไตยของปวงชนนั้นก็คือ ฌอง ฌากส์ รุสโซ ผ่านแนวคิดเรื่องเจตจำนงร่วม (general will) อำนาจอธิปไตยของปวงชนมีแนวคิดแกนกลางคือความชอบธรรมของอำนาจหน้าที่และกฎหมายของรัฐบาลหนึ่ง ๆ ขึ้นอยู่กับความยินยอมของผู้ใต้ปกครอง โดยปัจเจกบุคคลในรัฐเข้ามาทำสัญญาประชาคมเป็นการยอมสละอิสรภาพตามธรรมชาติโดยสมัครใจเพื่อแสวงหาความคุ้มครองจากภยันตรายที่อยู่ในอิสรภาพของผู้อื่น

สาธารณรัฐและราชาธิปไตยของปวงชน (popular monarchy) ในทางทฤษฎีตั้งอยู่บนแนวคิดอำนาจอธิปไตยของปวงชน ทั้งนี้แนวคิดอำนาจอธิปไตยของปวงชนไม่ได้หมายความถึงระบอบประชาธิปไตยที่มีประสิทธิภาพหรือใช้การได้เสมอไป เพราะพรรคการเมืองหรือผู้เผด็จการอาจอ้างตนว่าเป็นผู้แทนเจตจำนงของประชาชนและปกครองแทนประชาชนได้ ซึ่งสอดรับกับแนวคิดของโทมัส ฮอบส์ อย่างไรก็ตาม คำนิยามสมัยใหม่ส่วนใหญ่บอกว่าประชาธิปไตยเป็นเงื่อนไขจำเป็นของอำนาจอธิปไตยของปวงชน
# โฮลดิ้งแบ็กเดอะเยียส์
"โฮลดิ้งแบ็กเดอะเยียส์"  เป็นซิงเกิลของวงซิมพลีเรด แต่งโดยมิค ฮัคนอลล์ และนีล มอสส์ อยู่ในอัลบั้มแรก พิคเจอร์บุ๊ก ในปี ค.ศ. 1985 มิค ฮัคนอลล์ นักร้องนำของวงแต่งเพลงนี้ขณะเขาอายุได้ 17 ปีHolding Back The Years by Simply Red Songfacts ซิงเกิลนี้ขึ้นสู่อันดับที่ 1 ของบิลบอร์ด ฮอต 100Billboard Hot 100 -- Week of July 12, 1986 และอันดับที่ 2 ของชาร์ตซิงเกิลแห่งสหราชอาณาจักร